Document ID: 31992D0478

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Σεπτεμβρίου 1992 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες (92/478/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/65/ΕΟΚ του Συμβουλίου (2), και ιδίως το άρθρο 10 παράγραφος 4,
την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στο ενδοκοινοτικό εμπόριο με προοπτική την ολοκλήρωση της εσωτερικής αγοράς (3), όπως τροποποιήθηκε τελευταία από την οδηγία 91/496/ΕΟΚ (4), και ιδίως το άρθρο 9 παράγραφος 4,
Εκτιμώντας:
ότι σημειώθηκαν πολλά περιστατικά φυσαλιδώδους νόσου των χοίρων στις Κάτω Χώρες-
ότι τα περιστατικά που ενδέχεται να θέσουν σε κίνδυνο τα κοπάδια άλλων κρατών μελών, στην προοπτική του εμπορίου ζώντων χοίρων, νωπού χοιρείου κρέατος και ορισμένων προϊόντων με βάση το κρέας-
πρέπει να ληφθούν μέτρα πρόληψης της εξάπλωσης της νόσου αυτής σε άλλα κράτη μέλη-
ότι οι αρχές των Κάτω Χωρών ανέλαβαν την εφαρμογή των εθνικών μέτρων που χρειάζονται ώστε να παρασχεθούν εγγυήσεις για την αποτελεσματική εφαρμογή της παρούσας απόφασης-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κατά την έννοια της παρούσας απόφασης νοείται ως "απολύμανση" η εργασία η οποία μετά από σε βάθος καθάρισμα, αποσκοπεί στην εξάλειψη του ιού της φυσαλιδώδους νόσου των χοίρων.
Άρθρο 2
1. Οι Κάτω Χώρες δεν πρέπει να αποστέλλουν στα άλλα κράτη μέλη:
- ζώντες χοίρους που προέρχονται από το εδαφός τους-
- νωπό χοίρειο κρέας και προϊόντα του χοιρείου κρέατος που προέρχονται από χοίρους που εσφάγησαν μετά τις 9 Σεπτεμβρίου 1992 και προέρχονται από τα τμήματα εκείνου του εδάφους των που περιγράφονται στο παράρτημα.
2. Οι περιορισμοί που αναφέρονται στην παράγραφο 1 δεν ισχύουν για τα προϊόντα του κρέατος τα οποία έχουν υποβληθεί σε μία από τις επεξεργασίες που ορίζονται στο άρθρο 4 παράγραφος 1 της οδηγίας 80/215/ΕΟΚ του Συμβουλίου της 22ας Ιανουαρίου 1980 σχετικά με τα υγειονομικά προβλήματα που επηρεάζουν το ενδοκοινοτικό εμπόριο των προϊόντων του κρέατος (5).
3. Επιτρέπεται στις Κάτω Χώρες να αποστέλλουν σε σφραγισμένα μέσα μεταφοράς, στα λοιπά κράτη μέλη, από τις 23 Σεπτεμβρίου 1992, νωπό χοίρειο κρέας και προϊόντα με βάση το χοίρειο κρέας που προέρχονται από χοίρους:
α) που εσφάγησαν μετά την 23η Σεπτεμβρίου 1992-
β) που προέρχονται από τμήματα εκτός του εδάφους που περιγράφεται στο παράρτημα-
γ) που προέρχονται από κοπάδι το οποίο υποβάλλεται ανά δεκαπενθήμερο σε εμπεριστατωμένη υγειονομική εξέταση από κτηνίατρο που ορίζεται από την αρμόδια κτηνιατρική αρχή και, κατά την εξέταση αυτή, βρέθηκαν ότι δεν παρουσιάζουν κανένα σύμπτωμα της νόσου-
δ) που προέρχονται από τελείως ξεχωριστό κοπάδι για το οποίο έχει παρασχεθεί, από το άτομο το οποίο φέρει την ευθύνη για τους χοίρους, γραπτή εγγύηση ότι δεν έχουν εισαχθεί στο κοπάδι ζώντες χοίροι κατά τις 15 ημέρες που προηγούνται της μεταφοράς στο σφαγείο-
ε) οι οποίοι μεταφέρθηκαν αμέσως υπό κτηνιατρικό έλεγχο από το κοπάδι από το οποίο προέρχονται στο καθορισμένο σφαγείο- τα μέσα μεταφοράς που χρησιμοποιήθηκαν πρέπει να καθαρίζονται και να απολυμαίνονται πριν και μετά από κάθε διαδρομή και να φέρουν για το σκοπό αυτό ευανάγνωστη σήμανση-
στ) που υποβλήθηκαν, σε περίπτωση αμφιβολιών, σε αρνητική ορρολογική εξέταση.
Άρθρο 3
1. Το υγειονομικό πιστοποιητικό που προβλέπεται στην οδηγία 64/433/ΕΟΚ του Συμβουλίου της 26ης Ιουνίου 1964 για τα υγειονομικά προβλήματα που επηρεάζουν το ενδοκοινοτικό εμπόριο κρέατος (6) που συνοδεύει το χοίρειο κρέας που αποστέλλεται από τις Κάτω Χώρες πρέπει να συμπληρώνεται από το ακόλουθο κείμενο:
"Κρέας σύμφωνο με την απόφαση 92/487/ΕΟΚ της Επιτροπής της 24ης Σεπτεμβρίου 1992 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες."
2. Το υγειονομικό πιστοποιητικό που προβλέπεται στην οδηγία 77/99/ΕΟΚ του Συμβουλίου της 21ης Δεκεμβρίου 1976 για τα υγειονομικά προβλήματα των ζώων που επηρεάζουν το ενδοκοινοτικό εμπόριο κρέατος (7) και το οποίο συνοδεύει ορισμένα προϊόντα του κρέατος που αποστέλλονται από τις Κάτω Χώρες, πρέπει να συνοδεύεται από το ακόλουθο κείμενο:
"Κρέας σύμφωνο με την απόφαση 92/487/ΕΟΚ της Επιτροπής της 24ης Σεπτεμβρίου 1992 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες."
Άρθρο 4
Οι Κάτω Χώρες:
- μεριμνούν ώστε το σύνολο των εγκαταστάσεων και των μέσων μεταφοράς που χρησιμοποιούνται για τους χοίρους να καθορίζονται και να απολυμαίνονται καλώς σε τακτά χρονικά διαστήματα-
- να οργανώνουν επιδημιολογική έρευνα για να καθορίζουν την έκταση της φυσαλιδώδους ασθένειας των χοίρων. Θα πρέπει να δοθεί προτεραιότητα στις περιοχές οι οποίες μολύνθηκαν προσφάτως και στις εκμεταλλεύσεις για τις οποίες υπάρχουν υπόνοιες ότι έχουν μολυνθεί-
- να καθορίσουν κατά μήκος των συνόρων τους με τις γειτονικές χώρες μια απαγορευτική ζώνη πλάτους 10 χιλιομέτρων για να εξασφαλιστεί η τήρηση των διατάξεων της παρούσας απόφασης όσον αφορά τις μετακινήσεις των χοίρων, των κρεάτων χοίρου και των προϊόντων με βάση το χοίρειο κρέας.
Άρθρο 5
Η απόφαση αυτή εφαρμόζεται έως τις 15 Οκτωβρίου 1992. Έως τις 9 Οκτωβρίου το αργότερο η Μόνιμη Κτηνιατρική Επιτροπή εξετάζει την κατάσταση και τα μέτρα προστασίας που πρέπει να ληφθούν κατά την ημερομηνία αυτή.
Άρθρο 6
Η απόφαση αυτή απευθύνεται στα κράτη μέλη. Βρυξέλλες, 24 Σεπτεμβρίου 1992.

Labels: 3
18
17
6